बीते दौर की मशहूर अदाकारा अचला सचदेव ने 30 अप्रैल को पुणे में अंतिम सांसें लीं. वह 91 वर्ष की थीं और कुछ समय से बीमार चल रही थीं. अचला की सबसे यादगार भूमिका 1965 में आई फिल्म 'वक्त' में रही. इस फिल्म में अचला व बलराज साहनी पर फिल्माया गया 'ए मेरी जौहरा जबीं' गीत आज भी बेहद लोकप्रिय है. उन्होंने 'बंधन', 'मेरी सूरत तेरी आंखें', 'कोरा कागज', 'हकीकत', 'मेरा नाम जोकर', 'जूली' और 'दिलवाले दुल्हनिया ले जाएंगे' सहित कई फिल्मों में अभिनय किया.